**AutoJerry** on suomalainen autohuollon kilpailutuspalveluita tarjoava Internet-palvelu. AutoJerry.fi-palvelussa autoilijat voivat keskitetysti kilpailuttaa autohuoltonsa oman lähialueensa autohuoltamoilla ja korjaamoilla. Palveluun rekisteröityneet autohuoltapalveluita tarjoavat yritykset voivat vastata AutoJerryn kautta asiakkaiden tarjouspyyntöihin. Asiakas voi vertailla palvelussa saamiansa tarjouksia ja sopia huoltoajan valitsemansa korjaamon kanssa.

Palvelun käyttäminen
--------------------

AutoJerryn kautta autoilijat voivat jättää tarjouspyynnön alueensa autokorjaamoille autonsa huollosta tai korjauksesta. Tarjouspyyntöä tehdessään käyttäjä syöttää palveluun yhteystietonsa, hakee ajoneuvonsa tiedot rekisterinumeron perusteella ja valitsee haluamansa huolto- ja korjauspalvelut. AutoJerry välittää tarjouspyynnön käyttäjän lähialueen huoltamoille, jotka voivat vastata saatuihin tarjouspyyntöihin palvelun kautta. Asiakas voi vertailla tarjouksia ja löydettyään sopivan tarjouksen varata huoltoajan sen antaneelle korjaamolle. Palvelun käyttäminen on autoilijoille täysin maksutonta, mutta korjaamot maksavat palvelun käytöstä AutoJerrylle. Palvelu tarjoaa myös huoltohinnaston, jonka avulla autoilijat voivat arvioida eri huolto- ja korjaustoimenpiteiden kustannuksia.

Autohuoltamot voivat rekisteröityä palveluun vastaanottaakseen tarjouspyyntöjä. AutoJerryn perusjäsenyys on ilmainen ja mahdollistaa tarjouspyyntöihin vastaamisen lisäksi oman korjaamoprofiilin ylläpitämisen palvelussa.

Sivuston suosio
---------------

Vuoden 2016 alkuun mennessä palvelussa oli mukana 960 autokorjaamoa, ja sen kautta on välitetty tarjouksia korjaamoilta autoilijoille yhteensä 80 000 kappaletta. Korjaamojen määrällä mitattuna AutoJerry on noussut Suomen suurimmaksi korjaamoaikoja välittäväksi palveluksi. Kokonaisarvoltaan välitetyt tarjoukset ylittävät 25 miljoonaa euroa. Tammikuussa 2016 AutoJerry oli Suomen 454:nneksi liikennöidyin sivu, Internet-sivustojen liikennemääriä mittaavan Alexa Internetin mukaan. 2018 vuoden tammikuussa autokorjaamoja oli rekisteröitynyt palveluun 1630 ja huollon kilpailuttaneita käyttäjiä oli lähes 200 000.

Muuta
-----

AutoJerry on perustettu vuonna 2014 ja sen toimipaikka sijaitsee Oulussa. Vuoden 2016 tammikuussa Alma Median tytäryhtiö Alma Mediapartners Oy hankki omistukseensa 24 prosenttia AutoJerry Oy:n osakekannasta. Osakkuuden avulla Alma Mediapartnersin tavoitteena on laajentaa autoilun medialiiketoimintaa auton vaihtamisen lisäksi auton omistamisen aikaan.  Vuoden 2018 tammikuussa Alma Mediapartners Oy hankki kokonaisuudessaan AutoJerry Oy:n osakekannan.

Lähteet
-------

1. ↑  autojerry.fi - kilpailuta paras autokorjaamo tai autohuolto helposti *similarweb.com*. Viitattu 25.6.2022. (englanniksi)
2. ↑  AutoJerry - Tietoa AutoJerrystä *Autojerry.fi*. Viitattu 21.01.2016.
3. ↑  Haluatko tietää mitä auton korjaaminen Suomessa maksaa? Täältä löytyy yksityiskohtaista tietoa ilmaiseksi *Ilta-Sanomat*.  20.7.2015. Viitattu 22.1.2016. fi-FI
4. ↑  Autojerry.fi huoltohinnasto *autojerry.fi*. Viitattu 21.2.2018.
5. ↑  Kauppalehti - Alma Mediapartners osakkaaksi AutoJerryyn *Kauppalehti.fi*. Viitattu 21.01.2016.
6. ↑  Yrittäjät - Ex-nokialaisen startup ravistelee autokorjaamobisnestä *Yrittajat.fi*.  Arkistoitu 20.10.2021. Viitattu 21.01.2016.
7. ↑  Alexa - autojerry.fi Site Overview *Alexa.com*.  Arkistoitu 28.3.2016. Viitattu 21.01.2016.
8. 1 2  Autohuollon markkinapaikka AutoJerry.fi kokonaisuudessaan Alma Mediapartnersin omistukseen *www.almamedia.fi*. Viitattu 21.2.2018.
9. ↑  Kauppalehti - Uusi korjaamopalvelu saa lisää potkua *Kauppalehti.fi*. Viitattu 21.01.2016.
10. ↑  Alma Media - Lehdistötiedote: Alma Mediapartners osakkaaksi autohuollon markkinapaikka AutoJerry.fi:hin *Alma Media Oyj*. Viitattu 21.01.2016.
11. ↑  Alma Media laajentaa autoiluun liittyvää medialiiketoimintaa *Arvopaperi.fi*.  Arkistoitu 22.2.2018. Viitattu 21.01.2016.

Aiheesta muualla
----------------

* AutoJerry.fi-palvelu
* AutoJerryn Facebook-sivut